Apostoli Johannes ja Uusi Jerusalem
**Eskatologia** on uskontoihin liittyvä oppi maailman viimeisistä tapahtumista. Viimeisillä tapahtumilla tarkoitetaan yleensä nykyisen maailman päättymistä ja uuden maailman syntymistä. Termi on muodostettu kreikan sanoista *eskatos* ’äärimmäinen’ ja *logos* ’tieto’.

Kristinuskon näkemys
--------------------

Nürnbergin kronikat. Sota Taivaassa.
Raamatun mukaan maallisten valtakuntien jälkeen on tulossa Jumalan valtakunta, tuhatvuotinen valtakunta jonka jälkeen syntyy uusi maa uusine taivaineen. Kristinuskon mukaan lopun ajat alkoivat Jeesuksen kuolemasta ja ylösnousemuksesta noin vuonna 30–33. Eskatologia on enemmänkin oppi pelastuksesta kuin tuomiosta: pelastuvat saavat katoamattoman elämän Taivaan valtakunnassa. Raamatun monissa kirjoissa käsitellään eskatologisia kysymyksiä, erityisen runsaasti lopun ajan tapahtumiin ovat kuitenkin keskittyneet Johanneksen ilmestys ja Danielin kirja. Lisäksi erityisesti Vanhan testamentin Hesekielin, Jesajan ja Sakarjan kirjat profetoivat lopun ajoista.

Taivaan valtakunnan läpimurto maan päälle tapahtuu kolmessa vaiheessa. Ensin on Pyhän Hengen tulo maan päälle Jeesuksen taivaaseenastumisen jälkeen, kun helluntaina Pyhä Henki vuodatettiin apostoleihin. Seuraavassa vaiheessa Jeesus Kristus Jumalan poika hallitsee 1 000 vuotta kuninkaana Jerusalemissa. Lopullinen taivas on Isä Jumalan luoma uusi taivas ja uusi maa.

Johanneksen ilmestys ja Danielin kirja kuvaavat, miten lopun aikoina tapahtuu luonnokatastrofeja ja soditaan, uudelleen noussut Babylon hallitsee ja ajautuu lopulta tuhoon. Antikristus*selvennä* nousee ja hallitsee Jerusalemissa 3,5 vuotta eksyttäen ihmisiä voimateoilla. Antikristus määrää ihmiset kumartamaan Pedon patsasta ja pakottaa ihmiset ottamaan Pedon merkin, jota ilman ei voi ostaa, eikä myydä.

> »**15** Se on saanut vallan antaa pedon kuvalle hengen, niin että kuva jopa kykenee puhumaan, ja se on myös saanut vallan tappaa kaikki, jotka eivät kumarra pedon kuvaa. **16.** Se pakottaa kaikki, pienet ja suuret, rikkaat ja köyhät, vapaat ja orjat, ottamaan oikeaan käteensä tai otsaansa merkin. **17.** Kenenkään ei ole lupa ostaa eikä myydä mitään, ellei hänellä ole tätä merkkiä, joka on pedon nimi tai sen nimen luku.»   
> (Ilm. 13:15 )
> 
> 

 
Hesekielin kirjan mukaan Hesekielin temppeli rakennetaan uudestaan ja siellä aloitetaan Mooseksen lain mukainen uhritoimitus.

Johanneksen ilmestys ja Jesajan kirja kuvaavat kuinka Jeesus palaa takaisin maan päälle ja johtaa taivaallista sotajoukkoa kukistaen kaikki maanpäälliset pahan vallat. Jeesus astuu Jerusalemiin kultaisesta portista ja asettuu hallitsemaan tuhatvuotista rauhan valtakuntaa, jossa miekat taotaan auroiksi, ihmiset elävät yli 100-vuotiaiksi eivätkä eläimetkään syö toisiaan. Saatana kahlehditaan 1 000 vuoden ajaksi. Juutalaisen kansan jäännös, kolmasosa, hyväksyvät Jeesuksen nyt messiaana.

> »**6.** Silloin susi kulkee karitsan kanssa ja pantteri laskeutuu levolle vohlan viereen, vasikka ja leijonanpentu syövät yhdessä ja pikkupoika on niiden paimenena.»   
> (Jes.65:24)
> 
> 

 
Kun aika on kulunut Saatana päästetään vapaaksi ja se kokoaa Gogin ja Magogin joukot Israelia vastaan. Käydään Harmageddonin taistelu Megiddon vuoren luona, jossa Saatana lopullisesti kukistetaan. 

Taivaalta laskeutuu valtaisa kultainen Jerusalem, jossa kadut ja rakennukset ovat valkokultaa ja muuri jaspista ja jonka torneina ovat helmet. Siellä ei ole enää yötä eikä mitään pahaa. Jumala luo uuden taivaan ja uuden maan ihmisille ja eläimille asuinsijaksi. Edenin paratiisi ennallistetaan. 

> »**21:1.** Minä näin uuden taivaan ja uuden maan. Ensimmäinen taivas ja ensimmäinen maa olivat kadonneet, eikä merta ollut enää. **2.** Näin, kuinka pyhä kaupunki, uusi Jerusalem, laskeutui taivaasta Jumalan luota juhla-asuisena, niin kuin morsian, joka on kaunistettu sulhasta varten.»   
> (Ilm. 21:1)
> 
> 

 
### Raamatun ennustuksia lopun ajasta

Jeesuksen opetuslapset halusivat tietää milloin Jumalan valtakunta tulee. Jeesus antoi vastauksessaan moniosaisen tunnusmerkin, josta voitaisiin havaita milloin uusi onnellinen maailma on lähellä. Muissa raamatunkirjoissa lisätään tunnusmerkkiin yksityiskohtia.

Jeesuksen antaman tunnusmerkin piirteitä ovat: 

* Sodat
* Suuret maanjäristykset
* Nälänhätä
* Sairaudet
* Pelko
* Jeesuksen opetuslapsia vihataan ja vainotaan
* Väärät uskonnolliset opettajat
* Jumalan valtakunnasta kerrotaan kaikkialla maailmassa
* Laittomuuden lisääntyminen

Jeesuksen vastaus opetuslasten kysymykseen on kokonaisuudessaan Matteuksen 24:ssä, Markuksen 13:ssa ja Johannes 21:ssä luvussa.

Paavali puolestaan kirjoitti, että viimeisinä päivinä on vaikeita aikoja, koska ihmisten käytös muuttuu huonompaan suuntaan. Paavalin mainitsemia piirteitä ovat muun muassa

* Itserakkaus
* Kerskailu
* Ylpeys
* Rahan rakkaus
* Tottelemattomuus vanhemmille
* Kiittämättömyys
* Rakkaudettomuus
* Raakuus
* Väkivaltaisuus
* Rakkaus nautintoja, eikä Jumalaa kohtaan
* Uskonnollinen ulkokultaisuus

Apostoli Johannes sai Jumalalta näyn, jossa paljastettiin lopun ajan tapahtumia. Johannes kirjoitti niistä Ilmestyskirjassa.

* Sodat
* Nälänhätä ja korkea ruuan hinta
* Maan turmeleminen

Islamilainen eskatologia
------------------------

Israfil puhaltaa pasuunaan Viimeisen tuomion merkiksi
Islamiin kuuluu usko elämän jatkumisesta tuonpuoleisessa maailmassa. Ihminen joutuu joko Helvettiin tai Paratiisiin sen mukaan, miten kukin tuomitaan viimeisellä tuomiolla. Koraanissa toistuvana aiheena on lupaus hurskaita odottavasta Paratiisista (Janna), joka on nautintojen ylenpalttinen tyyssija. Vielä yleisempi on varoitus uskottomia odottavasta Helvetistä (Jahannam), jonka kauhuista kirja antaa konkreettisia esimerkkejä. Islamilainen eskatologia on värikästä ja perustuu sekä Koraaniin että islamilaiseen perimätietoon, joka löytyy 800-luvulla kirjatuista haditheista.

### Sielujen välitila

Kuoltuaan ihminen saa hautaansa kaksi vierasta. Ne ovat enkelit nimeltä Munkar ja Nakir. Enkelit kuulustelevat kuollutta hänen uskostaan Muhammediin ja kiduttavat häntä, jos vastaukset eivät tyydytä. Uskottomien kidutus alkaa näin ollen heti kuoleman jälkeen. Uskovat sen sijaan saavat nähdä jo tällöin välähdyksen Paratiisista.

Sielulla on neljä peräkkäistä asuinsijaa, joista jokainen on edellistä suurempi: kohtu, tämä maailma, kuolemanjälkeinen välitila *barzakh* sekä ikuisuus joko Helvetissä tai Paratiisissa.  Välitilan kuollut voi viettää monessa paikassa: profeetat suoraan Paratiisissa, marttyyrit lähellä Paratiisin porttia sieltä saatavaa ruokaa nauttien tai vihreinä lintuina Paratiisissa. Uskottomat viettävät väliajan uuneissa tai verivirroissa kidutusta kärsien. Ennen puberteettia kuolleet lapset pääsevät kaikki Paratiisiin, koska šaria ei pidä lapsia täysivaltaisina päätöksentekijöinä ja siten vastuullisina teoistaan. 

### Lopun ajan enteet: Antikristus

Tuomiopäivästä tiedetään vain, että se on perjantai. Sahih al-Bukhari sisältää *hadithin*, joka on perusteellinen luettelo lopun ajan ennusmerkeistä.  Lopun aikojen tuloa ennakoi Antikristuksen *(ad-Dajjal)* saapuminen. Muhammedin mukaan Antikristuksella on vain yksi silmä, ja hänen otsaansa on kirjoitettu sana *kafir* (uskoton). Antikristus saapuu Konstantinopolin valloituksen jälkeen ja saa kannattajia Iranin juutalaisista.  Antikristuksen ja siihen liittyneen Pedon saapumiseen liittyy yleinen moraalinen rappio. Kaikilla on rahaa yllin kyllin ja rakennetaan korkeita taloja, mutta vallalla on tapojen turmelus ja moraalittomuus, missä sotiminen ja murhatyöt lisääntyvät ja tieto uskonnosta alkaa kadota. Taivas muuttuu verenkarvaiseksi, myrskytuulet ja sateet yltyvät, kuu katoaa, vuoret häviävät ja maa muuttuu tasaiseksi. Ajankulku nopeutuu, luonnonkatastrofit ja savu peittävät maan. Lopulta aurinko nousee lännestä.

### Jeesus ja Mahdi

Sodan Antikristusta vastaan aloittaa Mahdi, joka tuo mukanaan oikeudenmukaisuuden ja ajaa vääryyden pois. Shiialaiset katsovat, että hän on kätkeytynyt 12. imaami, mutta sunnit eivät ole yhtä varmoja tästä. Jeesus palaa nyt maan päälle yhdessä *Mahdin* kanssa sotimaan muslimina roomalaisia ja Antikristusta vastaan. Hän laskeutuu valkoiseen minareettiin Damaskoksen itäosassa, surmaa ad-Dajjajn, särkee ristit, tappaa siat ja lopettaa *jizya*-veron tarpeettomana, koska kristittyjä tai juutalaisia ei enää ole.  Hän voittaa myös Gogin ja Magogin. Jeesus kuolee ennen viimeistä tuomiota, ja hänet haudataan Medinaan Muhammedin viereen. 

Jaakko Hämeen-Anttilan mukaan Jeesuksen asema islamin eskatologiassa osoittaa kristinuskon vaikutusta, joka tuli islamiin käännynnäisten mukana ennen 800-lukua. Toisen teorian mukaan kyse oli arabikristillisyyden hitaasta muuntumisesta uudeksi uskonnoksi, jolloin Jeesus oli mukana alusta alkaen. Jeesuksen asema lopun aikoina vahvistui Hämeen-Antilan mukaan islamin sisäisten kiistojen vuoksi. Šiialaiset odottivat Mahdin, profeetta Muhammadin jälkeläisen, paluuta. Tässä tilanteessa sunnit olisivat rajoittaneet Mahdin merkitystä tuomalla hänen rinnalleen Jeesuksen toisena lopun ajan messiaanisena hahmona.

### Viimeinen tuomio

Varsinainen viimeinen tuomio tapahtuu, kun maailmanhistoria loppuu ja kuolleet nousevat haudoistaan Jumalan eteen tuomittaviksi.  Israfil on enkeli, joka Viimeisellä tuomiolla puhaltaa pasuunaan, *"jolloin kaikki, jotka ovat taivaassa tai maassa, vaipuvat tiedottomina maahan paitsi ne, jotka Jumala säästää"* (Koraani 39:68). 
Jokaisen osalta sekä hyvät että pahat teot on kirjattu kirjaan, jota tuomitut itse pitelevät. Tekoja vertaillaan laskemalla yhteen niiden painot enkeleiden Gabriel ja Mikael valvoessa. Tuomion toimeenpano tapahtuu niin, että kukin pannaan kävelemään Helvetin tulen yläpuolella olevaa siltaa *(sirat)* pitkin. Sillan kansi on terävämpi kuin miekka ja ohuempi kuin hius. Ne, joiden synnit ovat painavampia kuin hyvät teot, menettävät tasapainonsa ja syöksyvät Helvettiin. Hurskaat selviytyvät ja pääsevät Paratiisiin. Tarina sillasta on tullut islamiin Iranin zarathustralaisuudesta, jossa kerrotaan aivan samaa.

Lähteet
-------

* Hämeen-Anttila, Jaakko: *Jeesus, islamin profeetta*. Helsinki: Kirjapaja, 2006. ISBN 951-607-330-1.
* Hämeen-Anttila, Jaakko: *Johdatus Koraaniin*. 2. korjattu painos. Helsinki: Gaudeamus, 2006. ISBN 951-662-924-5.
* Hämeen-Anttila, Jaakko: *Islamin käsikirja*. Helsingissä: Otava, 2004. ISBN 951-1-18669-8.
* Ohlig, Karl-Heinz: *Foreword. Islam's "Hidden" Origins. Teoksessa: The Hidden Origins of Islam (Toim. Karl-Heinz Ohlig & Gerd-R. Puin)*, s. 1–14. Prometheus Books, 2010. ISBN 978-1-59102-634-1. Teoksen verkkoversio. (englanniksi)
* Räisänen, Heikki: *Tuhat ja yksi tulkintaa. Luova näkökulma Raamattuun*. Helsinki: Yliopistopaino, 1989. ISBN 951-570-024-8.
* Sookhdeo, Patrick: *Understanding Islamic Theology*. McLean VA: Isaac Publishing, 2013. ISBN 978-0-9892905-1-7. (englanniksi)

### Viitteet

1. ↑  Ilmestyskirja. luku 21.
2. ↑  Eskatologia Suomen Ev. Lut. Kirkko.
3. ↑  *Raamattu, Apostolien teot, Ilmestyskirja*. Ev. Lut. Kirkko.
4. ↑  *Raamattu, Danielin kirja, Ilmestyskirja*. Ev. Lut. Kirkko.
5. ↑  *Raamattu, Ilm.13:15*. Ev. Lut. Kirkko.
6. ↑  *Raamattu, Jesajan kirja*. Ev. Lut. Kirkko.
7. ↑  *Raamattu, Jes. 65:24*. Ev. Lut. Kirkko.
8. ↑  *Raamattu, Ilmestyskirja*. Ev. Lut. Kirkko.
9. ↑  *Raamattu, Joh. ilm. 21:1*. Ev. lut. kirkko.
10. ↑  Mat. 24:3
11. ↑  Mar. 13:7–8
12. ↑  Lu. 21:11
13. ↑  Mar. 13:8
14. ↑  Lu 21:11
15. ↑  Lu 21:26
16. ↑  Mar. 13:13
17. ↑  Mar. 13:21–22
18. ↑  Mat. 24:14
19. ↑  Mat. 24:12
20. ↑  2.Ti 3:1–5
21. 1 2 3 4 5 6  2.Ti 3:2
22. 1 2 3  2.Ti 3:3
23. ↑  2.Ti 3:4
24. ↑  2.Ti 3:5
25. ↑  Ilm 6:3–4
26. ↑  Ilm 6:5–6
27. ↑  Ilm 11:18
28. 1 2  Hämeen-Anttila, Islamin käsikirja, sivut 150–157
29. ↑  Patrick Sookhdeo: *Understanding Islamic Theology*, s. 109, 237. Isaac Publishing, 2013.
30. 1 2  Sookhdeo, 2013, 242
31. ↑  Sookhdeo, 2013, 248
32. ↑  Sookhdeo, 2013, 249
33. ↑  Sahih al-Bukhari: Afflictions and the End of the World. Vol. 9, Book 88, Hadith 237 *The Hadith of the Prophet Muhammad (صلى الله عليه و سلم) at your fingertips*. sunnah.com.
34. ↑  Sookhdeo, 2013, 253
35. ↑  Sookhdeo, 2013, 251–291
36. ↑  Sookhdeo, 2013, 258–259
37. ↑  Al-Bukhari: (49)Chapter: The advent (descent) of 'Isa (Jesus), son of Maryam (Mary) alayhis-salam *Sahih al-Bukhari, Prophets, Vol. 4, Book 55, Hadith 657*. sunnah.com.
38. ↑  Hämeen-Anttila, Johdatus Koraaniin, sivut 144–147
39. ↑  Ohlig 2010, s. 17–14
40. ↑  Hämeen-Anttila, Jeesus, islamin profeetta, sivut 131–132,155–156
41. ↑  What is meant by the blowing of the Trumpet? *Islam Question & Answer*.  16.11.2003.
42. ↑  St. Clair-Tisdall, W.: *The Sources of Islam: A Persian Treatise. Translated and abridged by Sir William Muir.*, s. 284. T. & T. Clark. 1901.

Kirjallisuutta
--------------

* Dunderfelt, Tony & Mäkisalo, Martti: *Apokalypsis. Maailmanlopun pelot ja uuden maailman unelmat*. Söderkulla: Dialogia, 1999. ISBN 951-97776-4-4.
* Hitchcock, Mark: *Antikristus*. Kuva ja sana, 2011. ISBN 9789515852694.
* Lehtonen, Tuomas M. S. (toim.): *Lopun leikit. Uskon, historian ja tieteen eskatologiat*. Helsinki: Gaudeamus, 1999. ISBN 951-662-773-0.
* Ruokanen, Miikka: *Milloin maailma loppuu*. Helsinki: Kirjapaja, 1999. ISBN 951-625-596-5.
* Sartola, Pekka: *Seitsemän sinettiä*. Kaarina: Ajanteos, 2011. ISBN 978-952-99597-6-1.
* Satama, Mikko: *Ilmestyskirja avautuu*. Norderstedt, Saksa: Books on Demand GmbH, 2020. ISBN 978-952-80-4280-8.
* Gorenberg, Gershon: *The End of Days: Fundamentalism and the Struggle for the Temple Mount*. Oxford University Press, 2002. Teoksen verkkoversio. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Eskatologia**.
* Yle Elävä arkisto: Maailmanlopun meininkiä

Maailmanloppu ja lopun ajat kristillisessä eskatologiassa
Antikristus | Apokalypsi | Eskatologia | Danielin kirja | Harmageddonin taistelu | Ilmestyskirja | Jeesuksen toinen tuleminen | Pedon luku | Tuhatvuotinen valtakunta | Tuomiopäivä | Vihan ja ahdistuksen aika | Väärä profeetta | Ylöstempaus



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristillinen teologia |
| --- |
|  |
| Systemaattinen | 

|  |  |
| --- | --- |
| Raamattu | 
* Inspiraatio
* Raamatun kaanon
* Raamatuntutkimus
* Eksegeesi
* Laki ja evankeliumi
* Raamatun tulkinta

 |
|  |
| Jumala | 
* Paterologia
* Kristologia
* Pneumatologia
* Teosentrisyys
* Muuttumattomuus
* Mahdottomuus
* Perikoreesi
* Sosiaalinen kolminaisuus

 |
|  |
| Kolminaisuusoppi | 
* Isä
* Poika
	+ Hypostaattinen liitto
	+ Jeesus
	+ Logos
	+ Kristosentrisyys
	+ Inkarnaatio
	+ Ylösnousemus
	+ Taivaaseenastuminen
* Pyhä Henki

 |
|  |
| Maailmankuva | 
* Luomiskertomus
* Taivaallinen isä
* Angelologia
* Antropologia
* Langennut enkeli
* Saatana
* Teodikea

 |
|  |
| Pelastus | 
* Synninpäästö
* Pelastuksen vastaanotto
* Pelastusvarmuus
* Sovitus
* Kaste
* Vaikuttava kutsumus
* Kristinuskoon kääntyminen
* Ikuinen elämä
* *Extra Ecclesiam nulla salus*
* Usko
* Anteeksianto
* Ylistäminen
* Armo
	+ Vastustamaton
	+ Mahdollistava
* Armonvälineet
* Monergismi
* *Ordo salutis*
* Ehdoton pelastusvarmuus
* Predestinaatio
* Sovituksen kokoomateoria
* Rekonsiliaatio
* Lunastus
* Uudestisyntyminen
* Parannus
* Universaali ylösnousemus
* Pyhitys
* Synergismi
* Jumalallistuminen
* Liitto Kristuksen kanssa

 |
|  |
| Synti | 
* Aadam
* Antropologia
* Syntiinlankeemus
* *Incurvatus in se*
* Perisynti
* Kristillinen syntikäsitys
* Teodikea
* Täydellinen turmelus

 |
|  |
| Kirkko-oppi | 
* Sakramentti
	+ Ehtoollinen
* Missiologia
* Seurakuntaoppi
	+ Kongregationalismi
	+ Episkopaalisuus
	+ Presbyteerisyys
* Kirkolliskokous
* Konsilaarisuus

 |
|  |
| Eskatologia | 
* Historismi
* Idealismi
* Dispensationalismi
* Futurismi
* Preterismi
* Millenarismi
	+ Pre-
	+ Post-
	+ A-
* Adventismi
* Antikristus
* Apokalypsi
* Apokalyptismi
* Liiton teologia / Uusi liitto
* Lopun ajat
* Taivas
* Helvetti
* Tuomiopäivä
* Millennialismi
* Uusi Jerusalem
* Ylöstempaus
* Toinen tuleminen
* Kristillinen kuolevaisuus
* Suuri ahdistus
* Sota taivaassa

 |

 |
|  |
| Historiallinen | 
* Historia
* Uuden testamentin kaanon
* Patristiikka
* Kesaropapismi
* Semipelagiolaisuus
* Bysanttilainen ikonoklasmi
* Skolastiikka
* Tomismi
* Konsiliarismi
* Renessanssin humanismi
* Uskonpuhdistus
* Vastauskonpuhdistus
* Pietismi
* Suuret herätykset

 |
|  |
| Käytännöllinen | 
* Apologetiikka
* Raamatun laki
* Opetus
* Etiikka
* Homiletiikka
* Liturgiikka
* Missiologia
* Moraalietiikka
* Pastoraaliteologia
* Polemiikki
* Poliittinen teologia
* Julkinen teologia

 |

 |